In nomine Verbi incarnati. Notum sit omnibus fidelibus christianis, quod ego Bernardus et uxor mea Jotseldis, considerans gravitudinem peccatorum nostrorum, donamus Deo et sanctis apostolis ejus Petro et Paulo, ad locum Cluniacum, pro remedio animarum nostrarum, vineam qui est in villa Sulistriaco, que dicitur in Vallis; et in alio loco vineam in villa Vergesono, ubi ad Pradilis vocat, duas petiolas in presenti. Vineam autem supradictam post obitum suum ipsi monachi teneant et possideant et quicquid voluerint faciant. Si quis autem contra hanc donationem insurgere temtaverit, non valeat vindicare [quod repetit], set auri uncia I componat. Actum Caveniaco villa. S. Bernardi, qui fieri rogavit. S. Jotsildis [uxoris ejus]. S. Landoenis. S. Maalgerii. S. Sicberti.